Φεστιβάλ Κινηματογράφου Θεσσαλονίκης

Το Φεστιβάλ Κινηματογράφου Θεσσαλονίκης (Thessaloniki International Film Festival) διοργανώνεται κάθε Νοέμβριο στη Θεσσαλονίκη από τον ομώνυμο πολιτιστικό οργανισμό υπό την εποπτεία του Υπουργείου Πολιτισμού. Είναι ένα από τα παλαιότερα και κορυφαία φεστιβάλ κινηματογράφου στη Νοτιοανατολική Ευρώπη, ενώ αποτελεί τη σημαντικότερη κινηματογραφική διοργάνωση στην Ελλάδα. Το Φεστιβάλ έχει διαγωνιστικό χαρακτήρα και το πρόγραμμά του περιλαμβάνει επίσης αφιερώματα σε σημαντικούς σκηνοθέτες και εθνικές κινηματογραφίες, καθώς και παράλληλες εκδηλώσεις όπως masterclass, εκθέσεις, συναυλίες και εργαστήρια. Παράλληλα, κάθε Μάρτιο, ο πολιτιστικός οργανισμός του Φεστιβάλ διοργανώνει και το Φεστιβάλ Ντοκιμαντέρ Θεσσαλονίκης.

 Το Φεστιβάλ Κινηματογράφου Θεσσαλονίκης δίνει έμφαση στον ανεξάρτητο κινηματογράφο και τους ανερχόμενους δημιουργούς απ’ όλον τον κόσμο. Αποτελεί ζωτικής σημασίας πλατφόρμα για σκηνοθέτες από την Ελλάδα και τις γειτονικές χώρες. Οι θεατές του Φεστιβάλ ξεπερνούν κάθε χρόνο τους 80.000. Εκατοντάδες Έλληνες και ξένοι προσκεκλημένοι, μεταξύ των οποίων μεγάλα ονόματα του διεθνούς κινηματογράφου, έχουν επισκεφθεί το Φεστιβάλ Κινηματογράφου Θεσσαλονίκης. Το Φεστιβάλ Κινηματογράφου Θεσσαλονίκης πραγματοποιείται στον ιστορικό κινηματογράφο «Ολύμπιον» της πλατείας Αριστοτέλους και, από το 1999, στο λιμάνι της Θεσσαλονίκης, σε τέσσερις αίθουσες που προήλθαν από την ανακατασκευή των παλαιών αποθηκών του Οργανισμού Λιμένος Θεσσαλονίκης. Το κέντρο του Φεστιβάλ είναι η Αποθήκη Γ στο Λιμάνι, ενώ εκδηλώσεις πραγματοποιούνται και στο Μουσείο Κινηματογράφου Θεσσαλονίκης, το οποίο ανήκει στον οργανισμό Φεστιβάλ. Το Φεστιβάλ έχει τρία διαγωνιστικά τμήματα: Διεθνές Διαγωνιστικό για πρώτες ή δεύτερες ταινίες μυθοπλασίας μεγάλου μήκους, Διαγωνιστικό Εικονικής Πραγματικότητας (VR) και Διεθνές Διαγωνιστικό «Γνωρίστε τους Γείτονες» για ταινίες από την περιοχή της Νοτιοανατολικής Ευρώπης και της Εγγύς Ανατολής. Η Αγορά είναι το αναπτυξιακό κομμάτι του Φεστιβάλ Κινηματογράφου Θεσσαλονίκης και απευθύνεται σε επαγγελματίες του κινηματογραφικού χώρου διεθνώς. Είναι από τις πιο δυναμικές και διαρκώς αναπτυσσόμενες αγορές σε παγκόσμιο επίπεδο. Η διοργάνωση ξεκίνησε ως εθνικό φεστιβάλ το 1960 με την επωνυμία «Εβδομάδα Ελληνικού Κινηματογράφου» με πρωτοβουλία του Παύλου Ζάννα και με καθοριστική την συμβολή της Μακεδονικής Καλλιτεχνικής Εταιρείας «Τέχνη». Από το 1963 έως το 1966 διετέλεσε πρόεδρος ο λογοτέχνης Ηλίας Βενέζης. Το 1966 μετονομάστηκε σε «Φεστιβάλ Ελληνικού Κινηματογράφου» και λειτούργησε ως εθνικό φεστιβάλ έως το 1991. Την περίοδο αυτή το Φεστιβάλ παρακολουθεί και παρουσιάζει τις τάσεις της εγχώριας κινηματογραφίας και συνδέεται με την ανάδυση του «Νέου Ελληνικού Κινηματογράφου», ενώ ταυτόχρονα παρουσιάζει τους πιο σημαντικούς κινηματογραφιστές του παγκόσμιου σινεμά. Κατά την περίοδο της Μεταπολίτευσης, το Φεστιβάλ αποκτά έντονα πολιτικό χαρακτήρα αντανακλώντας το κλίμα της εποχής και διατηρώντας σταθερά στο επίκεντρό του τον κινηματογράφο του δημιουργού. Το 1981 το Φεστιβάλ περνά από το Υπουργείο Βιομηχανίας όπου υπαγόταν έως τότε, στο Υπουργείο Πολιτισμού. Το 1992, κατά την 33η διοργάνωσή του, το Φεστιβάλ Κινηματογράφου Θεσσαλονίκης διεθνοποιείται υπό τη διεύθυνση του κριτικού κινηματογράφου Μιχάλη Δημόπουλου. Προέδρος του Φεστιβάλ ορίστηκε ο σκηνοθέτης Θόδωρος Αγγελόπουλος. Το Φεστιβάλ προσανατολίζεται στον νέο ανεξάρτητο διεθνή κινηματογράφο με έμφαση στην ανακάλυψη ανερχόμενων δημιουργών απ’ όλον τον κόσμο και από την περιοχή των Βαλκανίων. Παράλληλα με την παρουσίαση της εγχώριας κινηματογραφικής παραγωγής, το Φεστιβάλ παρουσιάζει ανεξάρτητες ταινίες, σημαντικές πρεμιέρες, αφιερώματα σε κορυφαίους δημιουργούς –Έλληνες και ξένους– και φιλοξενεί μια σειρά από παράλληλες εκδηλώσεις. Τον Μιχάλη Δημόπουλο και τον Θόδωρο Αγγελόπουλο διαδέχτηκαν στη διεύθυνση του Φεστιβάλ η Δέσποινα Μουζάκη ως καλλιτεχνική διευθύντρια και ο Γιώργος Χωραφάς ως Πρόεδρος (2005-2009), ο Δημήτρης Εϊπίδης ως καλλιτεχνικός διευθυντής (2010-2015) και, από το 2016, ο Ορέστης Ανδρεαδάκης ως διευθυντής, η Ελίζ Ζαλαντό ως γενική διευθύντρια και ο Γιώργος Αρβανίτης ως πρόεδρος. Μεταξύ των σημαντικών δημιουργών που έδωσαν το παρών στο Φεστιβάλ Κινηματογράφου Θεσσαλονίκης από το 1992 ως σήμερα συγκαταλέγονται οι Αμπάς Κιαροστάμι, Ναγκίσα Όσιμα, Νάνι Μορέτι, Μπερνάρντο Μπερτολούτσι, Μανοέλ ντε Ολιβέιρα, Κεν Λόουτς, Ανιές Βαρντά, Μπέλα Ταρ, Τοντ Σόλοτζ, Νούρι Μπιλγκέ Τζεϊλάν, Φράνσις Φορντ Κόπολα, Βιμ Βέντερς, Αλφόνσο Κουαρόν, Όλιβερ Στόουν, Εμίρ Κουστουρίτσα, Φατίχ Ακίν, Βέρνερ Χέρτζογκ, Τακέσι Κιτάνο, Μάικλ Ουιντερμπότομ, Άκι Καουρισμάκι, Τζιμ Τζάρμους, Αλεξάντερ Πέιν, Λούι Ψυχογιός, Τζον Γουότερς κ.ά. Διακεκριμένοι ηθοποιοί και προσωπικότητες που παρευρέθηκαν στο Φεστιβάλ Κινηματογράφου Θεσσαλονίκης ως προσκεκλημένοι ή ως μέλη των κριτικών του επιτροπών είναι, μεταξύ άλλων, η Κατρίν Ντενέβ, ο Χάρβεϊ Καϊτέλ, η Φέι Ντάναγουεϊ, η Ιζαμπέλ Ιπέρ, ο Τζον Μάλκοβιτς, ο Γουίλεμ Ντεφόε, ο Σαμ Ρόκγουελ, ο Ζαν Μαρκ Μπαρ κ.ά. Από τη διεθνοποίησή του ως σήμερα, το Φεστιβάλ έχει πραγματοποιήσει αφιερώματα στους παρακάτω σκηνοθέτες, κινηματογραφίες και κινηματογραφικά ρεύματα: 62o Φεστιβάλ - 2021 Ντίνος Κατσουρίδης Χώρα σε βλέπω Κόψε κάτι: Το Μοντάζ και τα μυστικά του Μπίνκα Ζελιάσκοβα 61ο Φεστιβάλ - 2020 Προφητείες από έναν άλλο κόσμο: Sci-fi & Cli-fi Άνια Μπράιεν Βέρα Χιτίλοβα 60ό Φεστιβάλ – 2019 Gregory Markopoulos και Robert Beavers Albert Serra Joanna Hogg Ντούσαν Μακαβέγιεφ 59ο Φεστιβάλ – 2018 Jaime Rosales Nanouk Leopold Cristóbal León & Joaquín Cociña Ελληνικός Queer Κινηματογράφος Ιορδάνης Ανανιάδης Προτού ξεσπάσει το Κύμα (Νέος Ρουμάνικος Κινηματογράφος) 58o Φεστιβάλ – 2017 Ruben Östlund Ιλντικό Ενιέντι Armand Gatti Ida Lupino Από τις λέξεις στις εικόνες: βαλκανική λογοτεχνία και κινηματογράφος 57o Φεστιβάλ – 2016 Philippe Grandrieux Leonardo Favio Zeki Demirkubuz 56o Φεστιβάλ – 2015 Arnaud Desplechin Αφιέρωμα στον Νέο Αυστριακό Κινηματογράφο Mircea Daneliuc 55o Φεστιβάλ – 2014 Ramin Bahrani Ρόι Άντερσον Kornél Mundruczó Želimir Žilnik 54o Φεστιβάλ – 2013 Νέος Αργεντίνικος Κινηματογράφος Claire Simon Alain Guiraudie Ματιές στα Βαλκάνια 1994-2013 53o Φεστιβάλ – 2012 Άκι Καουρισμάκι Andreas Dresen Bahman Ghobadi Κριστιάν Μουντζίου Θόδωρος Αγγελόπουλος Νυχτερινές Εικόνες (Night Views) Κώστας Ζάπας Lior Shamriz 52o Φεστιβάλ – 2011 Ole Christian Madsen Sara Driver Πάολο Σορεντίνο Ulrich Seidl Erden Kıral Éric Baudelaire Dror Heller Κωνσταντίνος Γιάνναρης 51o Φεστιβάλ – 2010 Susanne Bier Dorota Kędzierzawska Mohamed Al-Daradji Werner Schröter Απιτσατπόνγκ Βεερασεθάκουλ Κροάτικα κινούμενα σχέδια: από τη Σχολή του Ζάγκρεμπ μέχρι σήμερα Borivoj Dovniković-Bordo Martin Putz 50ό Φεστιβάλ – 2009 Βέρνερ Χέρτζογκ Jeremy Thomas Φιλιππίνες Ανατέλλουσες Pinku eiga: πέρα από το Pink Γκόραν Πασκάλιεβιτς Ljubomir Šimunić 49ο Φεστιβάλ – 2008 Ζαν Πιερ & Λικ Νταρντέν Τακέσι Κιτάνο Μάνος Ζαχαρίας Όλιβερ Στόουν Γουίλεμ Νταφόε Diablo Cody Χάρης Ζαμπαρλούκος Gustavo Santaolalla Richard Jobson Γκιγιέρμο Ναβάρο Διάσπαση και Ενότητα: ο Κινηματογράφος στη Μέση Ανατολή Ousmane Sembène Terence Davies Σύγχρονος Τουρκικός Κινηματογράφος Ρουμάνικες ταινίες μικρού μήκους Ivan Ladislav Galeta BB-Χ: Ουγγρικός πειραματικός κινηματογράφος και το στούντιο Béla Balázs 48ο Φεστιβάλ – 2007 John Sayles William Klein Νίκος Νικολαΐδης Νίκος Καζαντζάκης Νίκος Κούρκουλος Σωτήρης Μουστάκας Σωκράτης Καψάσκης Γιώργος Σκαλενάκης Νέος Ισπανικός Κινηματογράφος Nae Caranfil Lee Chang-dong Yasmin Ahmad Mikio Naruse 47ο Φεστιβάλ – 2006 Βιμ Βέντερς Σταύρος Τσιώλης Δήμος Θέος Αλέξης Δαμιανός Αφιέρωμα στους Έλληνες σεναριογράφους Γιάννης Φαφούτης Μαρία Πλυτά Βραζιλιάνικος κινηματογράφος Νέος Κινέζικος Κινηματογράφος: μια διαφορετική όψη Νούρι Μπιλγκέ Τζεϊλάν Abderrahmane Sissako Jim McKay Jan Švankmajer 46ο Φεστιβάλ – 2005 Hou Hsiao-hsien Patrice Chéreau Vittorio Storaro Michael Winterbottom Γιώργος Πανουσόπουλος Νίκος Παπατάκης Αντουανέτα Αγγελίδη Παρκ Τσαν-Γουκ Αφιέρωμα στον Μεξικανικό Κινηματογράφο Αφιέρωμα στον Δανέζικο Κινηματογράφο Αφιέρωμα στον Ιρλανδικό Κινηματογράφο Kutluğ Ataman Seijun Suzuki Kim Jee-woon 45ο Φεστιβάλ – 2004 Αμπάς Κιαροστάμι Βίκτορ Ερίθε Kiyoshi Kurosawa Κατερίνα Θωμαδάκη & Μαρία Κλωνάρη Κώστας Σφήκας Αλέξης Δαμιανός Ιάκωβος Καμπανέλλης Μάνος Ζαχαρίας Ιζαμπέλ Ιπέρ Ο ανθός του Νέου Αργεντίνικου Κινηματογράφου Νέος Γαλλικός κινηματογράφος Νέος Ρώσικος κινηματογράφος Χιροκάζου Κόρε-έντα Götz Spielmann Todd Verow Peter Greenaway 44ο Φεστιβάλ – 2003 Γουόνγκ Καρ-Ουάι Otar Iosseliani João César Monteiro Νίκος Παναγιωτόπουλος Αστέρια της Στέπας Μάικλ Σνόου Shinya Tsukamoto 43ο Φεστιβάλ – 2002 Μάρκο Μπελλόκιο Μπέλα Ταρ Bob Rafelson Παντελής Βούλγαρης Γιάννης Δαλιανίδης Asian Vision Jaime Humberto Hermosillo Hong Sang-Soo Shirin Neshat Aurelio Grimaldi 42ο Φεστιβάλ – 2001 Τζον Μπούρμαν Ντίνος Δημόπουλος Σταύρος Τορνές Το νέο ξεκίνημα του Αργεντίνικου Κινηματογράφου Νέος Γερμανικός κινηματογράφος Νέος Γαλλικός κινηματογράφος Ανεξάρτητοι Αμερικανοί 3x3: Stanley Kwan, Rakhshān Banietemad, Jan Hřebejk 41ο Φεστιβάλ – 2000 Jerzy Skolimowski Θόδωρος Αγγελόπουλος Χάρβεϊ Καϊτέλ Πτυχές του Νέου Ρώσικου Κινηματογράφου Ντίνος Κατσουρίδης Νέος Γαλλικός κινηματογράφος Νέος Αυστριακός κινηματογράφος Ανιές Βαρντά Paulo Branco 40ό Φεστιβάλ – 1999 Πέδρο Αλμοδόβαρ Amos Gitai Tonino Guerra Μαν Ρέι Πορτογαλικός Κινηματογράφος: η Πορτογαλική Άνοιξη Βασίλης Γεωργιάδης Ανεξάρτητο Αμερικάνικο σινεμά Ανεξάρτητο Γερμανικό σινεμά Πτυχές του νέου Γαλλικού σινεμά Άλισον Άντερς 39ο Φεστιβάλ – 1998 Κεν Λόουτς Jean-Daniel Pollet Ακίρα Κουροσάβα Παράθυρο στην Ασία 3x3: Marcel Grier, François Ozon, Ventura Pons Ανεξάρτητο Αμερικανικό σινεμά Πτυχές του νέου Γαλλικού σινεμά 38ο Φεστιβάλ – 1997 Κλοντ Σαμπρόλ Arturo Ripstein Μανοέλ ντε Ολιβέιρα Ειρήνη Παπά Τάκης Κανελλόπουλος Tsai Ming-liang Αλεξάντερ Σοκούροφ 3x3: Tony Gatlif, Errol Morris, Fridrik Thor Fridriksson Πτυχές του νέου Γαλλικού σινεμά 37ο Φεστιβάλ – 1996 Μπερνάντο Μπερτολούτσι Γρηγόρης Γρηγορίου Lucian Pintilie 3x3: Jan Svěrák, Sergei Bodrov, Carlo Mazzacurati Πίτερ Γκρίναγουεϊ Νέοι ανεξάρτητοι Αμερικανοί 36ο Φεστιβάλ – 1995 Κριστόφ Κισλόφσκι Νάνι Μορέτι Φρίντα Λιάππα Μιχάλης Κακογιάννης Θησαυροί του Ιρανικού κινηματογράφου Mohsen Makhmalbaf Ανεξάρτητοι Αμερικανοί Cine Documenta Σεργκέι Αϊζενστάιν 35ο Φεστιβάλ – 1994 Ναγκίσα Όσιμα Γιώργος Τζαβέλλας Τώνια Μαρκετάκη Ρώσικος Κινηματογράφος Charles Burnett Μίκαελ Χάνεκε Ράινερ Βέρνερ Φασμπίντερ Σεργκέι Παρατζάνοφ 34ο Φεστιβάλ – 1993 Ντέιβιντ Κρόνενμπεργκ Hal Hartley Ζιλ Ντασέν Αλέξης Δαμιανός Παύλος Ζάννας Το Διεθνές Φεστιβάλ Κινηματογράφου Θεσσαλονίκης περιλαμβάνει τα εξής τμήματα: Το Διεθνές Διαγωνιστικό Τμήμα, όπου προβάλλονται πρώτες και δεύτερες ταινίες ανερχόμενων δημιουργών απ’ όλο τον κόσμο. Το Διεθνές Διαγωνιστικό Τμήμα Meet the Neighbours (Γνωρίστε τους γείτονες), που περιλαμβάνει ταινίες από την περιοχή της Νοτιοανατολικής Ευρώπης και της Εγγύς Ανατολής. Το Διεθνές Διαγωνιστικό τμήμα Film Forward, που περιλαμβάνει πρωτοποριακές ταινίες πρωτοεμφανιζόμενων δημιουργών από όλο τον κόσμο, που δοκιμάζουν τα όρια της φόρμας και διευρύνουν τα όρια της αντίληψης μας για το σινεμά. Το Διεθνές Διαγωνιστικό Τμήμα Ταινιών Virtual Reality (VR). Την ενότητα «Ανοιχτοί ορίζοντες», όπου προβάλλονται ταινίες του ανεξάρτητου και πρωτοποριακού κινηματογράφου. Το Φεστιβάλ Ελληνικού Κινηματογράφου, όπου παρουσιάζονται οι ελληνικές ταινίες της πρόσφατης παραγωγής. Το τμήμα «Ματιές στα Βαλκάνια», που παρουσιάζει το πολύμορφο τοπίο της βαλκανικής κινηματογραφίας. Το τμήμα «Νεανική οθόνη», με ειδικές προβολές για σχολεία και παιδιά.Το πρόγραμμα πλαισιώνουν ταινίες εκτός συναγωνισμού, ειδικές προβολές και προγράμματα «Carte blanche» (ελεύθερη επιλογή ταινιών από μια σημαντική προσωπικότητα του κινηματογράφου). Από το 2005, στο πλαίσιο της ετήσιας διοργάνωσης του Φεστιβάλ Κινηματογράφου Θεσσαλονίκης διοργανώνεται η Αγορά, το αναπτυξιακό του σκέλος, ίσως το πιο δυναμικό τμήμα του Φεστιβάλ. Η Αγορά συγκεντρώνει ένα διεθνές δίκτυο επαγγελματιών και προσφέρει τις συνθήκες για επαγγελματικές συμφωνίες. Μεταξύ των άλλων δράσεών της, η Αγορά περιλαμβάνει το Agora Film Market (ψηφιακή ταινιοθήκη), το Φόρουμ Συμπαραγωγών Crossroads, όπου υποστηρίζονται ταινίες από τη Νοτιοανατολική Ευρώπη και τη Μεσόγειο, και το Agora Works in Progress, που στηρίζει ταινίες από τη Μεσόγειο και τα Βαλκάνια, οι οποίες βρίσκονται λίγο πριν την ολοκλήρωσή τους. Οι αναπτυξιακές δράσεις της Αγοράς είναι οι εξής: Agora Film Market Η ψηφιακή ταινιοθήκη προωθεί την πλειοψηφία των ταινιών που συμμετέχουν στο πρόγραμμα του Φεστιβάλ. Επίσης, παρουσιάζει ταινίες από τις χώρες στις οποίες επικεντρώνεται η Αγορά και που δεν συμμετέχουν στο επίσημο πρόγραμμα. Έτσι δίνεται η δυνατότητα σε μεγαλύτερο αριθμό ταινιών να βρουν το δρόμο προς άλλα φεστιβάλ και εταιρείες διανομής. Παρουσιάζονται οι προηγούμενες ταινίες των συμμετεχόντων στο Crossroads, καθώς και μια επιλογή από ελληνικές ταινίες παραγωγής της τελευταίας χρονιάς. Crossroads – Φόρουμ Συμπαραγωγών Το Crossroads επιλέγει κινηματογραφικά σχέδια με βάση την ποιότητα του σεναρίου, τη δημιουργική ομάδα και την πιθανότητα παραγωγής τους. Ο στόχος του Crossroads είναι να υποστηρίξει παραγωγούς ταινιών μεγάλου μήκους που σχετίζονται με την Κεντρική Ευρώπη, τα Βαλκάνια και τη Μεσόγειο. Agora Works in Progress Τα WiP δίνουν τη δυνατότητα σε επιλεγμένους sales agents, διανομείς και προγραμματιστές φεστιβάλ απ’ όλο τον κόσμο να είναι οι πρώτοι που θα ανακαλύψουν μεγάλου μήκους ταινίες από τη Μεσόγειο και τα Βαλκάνια, σ’ ένα στάδιο αμέσως πριν την ολοκλήρωσή τους. Agora Talks Νέοι σκηνοθέτες, παραγωγοί, σκηνοθέτες και παραγωγοί έχουν την ευκαιρία να μάθουν μυστικά από τους καλύτερους και πιο σημαντικούς επαγγελματίες του χώρου. Μια μέρα γεμάτη με συζητήσεις, ανταλλαγή ιδεών, νέες μεθόδους και προσεγγίσεις στην ανάπτυξη του οπτικοακουστικού χώρου. Thessaloniki Locarno Industry Academy International Το Φεστιβάλ Κινηματογράφου Θεσσαλονίκης σε συνεργασία με το Φεστιβάλ Κινηματογράφου του Λοκάρνο, φέρνουν το Thessaloniki Locarno Industry Academy International στη Νοτιοανατολική Ευρώπη και τη Μεσόγειο. Το Thessaloniki Locarno Industry Academy International είναι μια εκπαιδευτική πλατφόρμα που έχει στόχο να βοηθήσει τους νέους επαγγελματίες του κινηματογραφικού χώρου να επεκτείνουν τις επαγγελματικές εμπειρίες και διασυνδέσεις τους στους τομείς των διεθνών πωλήσεων, του μάρκετινγκ, της διανομής, της παρουσίασης και του προγραμματισμού. Meet the Future Μια νέα πρωτοβουλία του Φεστιβάλ που στρέφει το βλέμμα στη νέα γενιά κινηματογραφιστών. Το φεστιβάλ βραβεύει τις καλύτερες ταινίες που συμμετέχουν στο Διεθνές Διαγωνιστικό Τμήμα με τον Χρυσό Αλέξανδρο (Βραβείο Καλύτερης Ταινίας «Θόδωρος Αγγελόπουλος» με έπαθλο 15.000 ευρώ), τον Αργυρό Αλέξανδρο (Ειδικό Βραβείο της Κριτικής Επιτροπής με έπαθλο 8.000 ευρώ) και τον Χάλκινο Αλέξανδρο (Ειδικό Βραβείο της Κριτικής Επιτροπής για την Καλύτερη Σκηνοθεσία). Απονέμονται επίσης βραβεία Ανδρικής και Γυναικείας Ερμηνείας και Βραβείο Καλλιτεχνικής Επίτευξης ή Σεναρίου. Τα βραβεία απονέμει πενταμελής διεθνής κριτική επιτροπή. Βραβείο Καλύτερης Ταινίας-Χρυσός Αλέξανδρος (αξίας 3000 ευρώ) απονέμεται επίσης και σε ταινία του τμήματος «Γνωρίστε τους γείτονες» από τριμελή διεθνή κριτική επιτροπή. Βραβείο Καλύτερης Ταινίας VR (με έπαθλο 3.000 ευρώ) απονέμεται και σε ταινία του τμήματος «Εικονική Πραγματικότητα (VR)». Επίσης απονέμονται: το βραβείο «Mermaid Award» για την καλύτερη ταινία LGBTQI θεματικής, τα Βραβεία Νεότητας Φοιτητών Πανεπιστημίων Θεσσαλονίκης, το Βραβείο της Βουλής των Ελλήνων «Ανθρώπινες Αξίες», τα Βραβεία του Ελληνικού Κέντρου Κινηματογράφου, το Βραβείο της Ελληνικής Ραδιοφωνίας Τηλεόρασης, το Βραβείο του Ιδρύματος Ιωάννου Φ. Κωστόπουλου για ταινία του ελληνικού προγράμματος που πραγματοποιεί πρεμιέρα στο Φεστιβάλ και το Βραβείο «WIFT GR» για την καλύτερη γυναικεία συνεισφορά και παρουσία μπροστά ή πίσω από την κάμερα. Βραβεία απονέμουν επίσης η Διεθνής Ένωση Κριτικών Κινηματογράφου (FIPRESCI) και η Πανελλήνια Ένωση Κριτικών Κινηματογράφου (ΠΕΚΚ). Τέλος, βραβεία κοινού απονέμονται σε ταινίες του διεθνούς και του ελληνικού προγράμματος. 50 Χρόνια Φεστιβάλ Κινηματογράφου Θεσσαλονίκης 1960/2009, Εκδόσεις Ιανός & Φεστιβάλ Κινηματογράφου Θεσσαλονίκης, 2009. Ο ιστότοπος του Φεστιβάλ Θεσσαλονικής Φεστιβάλ Κινηματογράφου (Αρχείο ντοκιμαντέρ της ΕΡΤ) 19ο Φεστιβάλ Ελληνικού Κινηματογράφου Θεσσαλονίκης (Αρχείο ντοκιμαντέρ της ΕΡΤ) 20 χρόνια Φεστιβάλ Ελληνικού Κινηματογράφου Θεσσαλονίκης (μέρος 1ο) (Αρχείο ντοκιμαντέρ της ΕΡΤ) 20 χρόνια Φεστιβάλ Ελληνικού Κινηματογράφου Θεσσαλονίκης (μέρος 2ο) (Αρχείο ντοκιμαντέρ της ΕΡΤ) «Στα «παρασκήνια» του Φεστιβάλ Θεσσαλονίκης», αφιέρωμα στα «παρατράγουδα» του φεστιβάλ από τον ιστότοπο In.gr. Αφιέρωμα: Φεστιβάλ Θεσσαλονίκης, 7 Ημέρες Καθημερινή, 6 Νοεμβρίου 1994